open-index/open-wikipedia-markdown huggingface dataset:
Hanno Talving

**Hanno Talving** (sündinud 15. veebruaril 1964) on eesti ajaloolane. 

Ta lõpetas 1996. aastal Tartu Ülikooli filosoofiateaduskonna ajaloo erialal.

Alates 1993. aastast on ta Eesti Vabaõhumuuseumi teadur, kus ta on tegelenud üle 30 aasta erinevate maaarhitektuuri objektidega: peamiselt ühiskondlike hoonete, aga ka talude ajalooga. 

## Teoseid
* "Kadrina jaamast Rasina kirikuni: artikleid maa-arhitektuuri ajaloost". 2024 ISBN 9789949982585
* "Eesti vallamajade ajaloo teatmik". 2015 ISBN 9789985981986
* "Lau küla lood". 2014 ISBN 9789949913381
* "Eesti kõrtsid". 2019 ISBN 9789949856831
* "Eesti koolimajad". 2011 ISBN 9789949270774
* "Eesti vallamajad" 2009 ISBN 9789985628041
* "Eesti tuulikud: vanu fotosid aastaist 1867-1944". 2005 ISBN 9789985622889

## Viited

## Välislingid
* YouTube'i video: Hanno Talving (EVM) - hoonete taaskasutamisest magasiaitade näitel; EVM maaarhitektuuri keskus
* YouTube'i video: Kuidas uurida oma talu lugu? – Hanno Talving. Vana maamaja päev (21.11.2020); EVM maaarhitektuuri keskus
* Hanno Talving esitles raamatut kõrtsidest; Raplamaa Sõnumid, 12.02.2020
Iluuisutamine 2018. aasta taliolümpiamängudel

**[[Iluuisutamine]] [[2018. aasta taliolümpiamängud]]el** toimus 9.–23. veebruarini 2018 Lõuna-Koreas Pyeongchangi lähedal asuvas Gangneungi jäähallis. Kavas oli viis ala: meeste ja naiste üksiksõit, paarissõit, jäätants ja võistkondlik võistlus. Iluuisutamisprogramm lõppes suurejoonelise galaga.

Võistlustel osales 32 riiki ja 153 sportlast (76 meest ja 77 naist).

Venemaa ei osalenud 2018. aasta taliolümpiamängudel riigina. Pärast Venemaa riiklikult toetatud dopingu kasutamise paljastumist võeti Venemaa sportlastelt Sotši mängudel võidetud 33 medalist neli (sealhulgas kaks kuldmedalit). 5. detsembril 2017. aastal peatas ROK-i täitevkomitee Venemaa Olümpiakomitee ja seega ka Venemaa osalemisõiguse Pyeongchangi olümpiamängudel, kuid otsustas kutsuda sportlased olümpialipu alla võistlema.

## Kvalifikatsioon

Mängudel osalemiseks oli sportlastele saadaval kokku 148 kvoodikohta. Iga riiklik olümpiakomitee võis osavõtjaks registreerida kuni 18 sportlast, kellest maksimaalselt üheksa meest ja üheksa naist. Võistkondlikule võistlusele eraldati lisaks kuus kvoodikohta. Lisaks jagati kümme võistkondlikku karikakvooti (kaks igas distsipliinis) riikide vahel, kes kvalifitseerusid võistkondlikule võistlusele, kuid mitte distsipliinile endale. See tähendas, et osaleda sai maksimaalselt 158 ​​sportlast.  

## Tulemused

### Meeste üksiksõit


					

Finaal: 17. veebruar 
Osavõtjaid: 30
Riike: 21
**[[Iluuisutamine 2014. aasta taliolümpiamängudel#Meeste üksiksõit|Olümpiavõitja 2014]]:** Yuzuru Hanyū, 
**Ametlikud tulemused** Lühikava - Vabakava - Lõpptulemus


### Naiste üksiksõit


		

Finaal: 23. veebruar 
Osavõtjaid: 30
Riike: 20
**[[Iluuisutamine 2014. aasta taliolümpiamängudel#Naiste üksiksõit|Olümpiavõitja 2014]]:** Adelina Sotnikova, 
**Ametlikud tulemused** Lühikava - Vabakava - Lõpptulemus


### Paarissõit




Finaal: 15. veebruar 
Osavõtjaid: 44
Riike: 14
**[[Iluuisutamine 2014. aasta taliolümpiamängudel#Paarissõit|Olümpiavõitja 2014]]:** Tatjana Volosožar - Maksim Trankov, 
** Ametlikud tulemused** Lühikava - Vabakava - Lõpptulemus


### Jäätants




Finaal: 20. veebruar 
Osavõtjaid: 48
Riike: 17
**[[Iluuisutamine 2014. aasta taliolümpiamängudel#Jäätants|Olümpiavõitja 2014]]:** Meryl Davis - Charlie White, 
** Ametlikud tulemused** Lühitants - Vabakava - Lõpptulemus


### Võistkonnavõistlus




Finaal: 12. veebruar 
Osavõtjaid: 71
Riike: 10
**[[Iluuisutamine 2014. aasta taliolümpiamängudel#Võistkonnavõistlus|Olümpiavõitja 2014]]:**  Jevgeni Pljuštšenko,
Julia Lipnitskaja, Tatjana Volosožar, Maksim Trankov, Ksenia Stolbova, Fjodor Klimov, Jekaterina Bobrova, Dmitri Solovjov, Jelena Iljinõhh, Nikita Katsalapov
**[https://www.isuresults.com/results/season1718/owg2018/TEC001RS.HTM Ametlikud tulemused]** 


#### Võistkonnavõistluse koosseisud

;
*LK – lühikava
*VK – vabakava
*LT – lühitants
*VT – vabatants

## Medalitabel

{| class="wikitable" style="text-align:center;"
|- bgcolor="#efefef"
! colspan=6|  Pyeongchang 2018 
|-

## Viited

## Välislingid

* Pyeongchang 2018 Tulemused
Ossia Ermus

**Ossia Ermus** (15. september (vkj 2. september) 1901 Pärsama vald – 15. september 1968 Türi) oli Eesti NSV kohaliku võimu tegelane.

Ta sündis põllutöölise peres. Tema isa lasti maha 1905. aastal. Koolihariduse sai ta Kuressaare ministeeriumikoolis, kus õppis aastatel 1910–1915. Ta teenis aastatel 1921–1923 Eesti sõjaväes. Aastatel 1929–1941 töötas ta lukksepana Ellamaa turbatööstuses.

1941. aastal määrati Ermus NSV Liidu Varumise Rahvakomissariaadi ENSV Harju maakonna volinikuks; sõja algusest peale oli ta Eesti NSV Vabariikliku Kaitsekomitee volinik evakueerimise alal. 1942. aastal võeti ta ÜK(b)P liikmeks. Aastatel 1942–1944 oli ta poliitjuhina 7. Eesti Laskurdiviisi koosseisus. Sai sõjas haavata ja lahkus armeest vanemleitnandi auastmes.  Pälvis Punatähe ordeni.

## Kohaliku võimu tegelasena
1944. aastal suunati Ermus NSV Liidu Varumise Rahvakomissariaadi ENSV Viljandi maakonna volinikuks. Aastatel 1948–1950 oli ta Viljandi Maakonna TSN Täitevkomitee ja 1950–1952 Viljandi Rajooni TSN Täitevkomitee esimees.

1953. aastal suunati ta Türi Metsatööstuse direktoriks. Sellele ametikohale jäi ta 1964. aastani.

Ossia Ermus suri 1968. aastal ja maeti Tallinnas Pärnamäe kalmistule.

## Viited
Ain Kiviloo

**Ain Kiviloo** (kuni 22. veebruarini 1936 **Harald Ferdinand Kiviloo**; 7. oktoober (vkj 24. september) 1915 Aseri – 25. detsember 1973 Pärnu) oli Eesti NSV kohaliku võimu tegelane.

Ta sündis töölise perekonnas. Pärast Aseris algkooli lõpetamist õppis ta 2 aastat Tallinna Kolledžis. Teenis reamehena Eesti sõjaväes (1937–1938), seejärel töötas ta krohvijana.

Pärast juunipööret õppis ta miilitsaks Tartus (1940–1941) ja Kostromas (1941). Osales Suures Isamaasõjas poliitjuhina. Sai sõjas haavata ja lahkus armeest vanemleitnandi auastmes. Pälvis Isamaasõja ordeni.

Aastatel 1947–1949 oli Kiviloo ENSV Ministrite Nõukogu esimehe poliitiline abi, 1949–1950 Jõhvimaa TSN Täitevkomitee esimees, 1950–1952 EK(b)P Keskkomitee Vabariikliku Parteikooli kuulaja ja 1952–1954 Viljandi Rajooni TSN Täitevkomitee esimees.

Ain Kiviloo suri 1973. aastal ja maeti Pärnu Metsakalmistule.

## Viited
Rein Triisa

**Rein Triisa** (sündinud 4. detsembril 1947 Viljandis) oli Eesti NSV kohaliku võimu ja Eesti omavalitsustegelane.

Ta on lõpetanud 1966. aastal Viljandi 1. Keskkooli ja 1971. aastal Tallinna Polütehnilise Instituudi soojusenergeetikainsenerina.

Ta astus 1975. aastal NLKP liikmeks. Samal aastal edutati ta Viljandi Metsakombinaadi peaenergeetikuks. 1983. aastal sai ta EKP Viljandi Rajoonikomitee tööstus- ja transpordiosakonna juhatajaks ja EKP Viljandi Rajoonikomitee liikmeks.

1985. aastal valiti Triisa Viljandi Linna RSN saadikuks ja täitevkomitee liikmeks; sama aasta aprillis ka rajooninõukogu saadikuks.

Aastatel 1986–1990 oli ta Viljandi Rajooni RSN Täitevkomitee esimees ja pärast rajooni  ümbernimetamist maakonnaks sai temast taasiseseisvumisaja esimene Viljandi maavanem (1990–1993). Aastatel 2003–2013 töötas ta Viljandi abilinnapeana.

## Viited
Oskar Ruustalu

**Oskar Ruustalu** (kuni 24. augustini 1935 **Oskar Liibeon**; 11. veebruar 1924 Albu vald – 4. jaanuar 2003 Viljandi) oli Eesti NSV kohaliku võimu tegelane.

Ta sündis talupidaja peres. Lõpetas Albu 6-klassilise vallakooli. Pärast juunipööret sai temast 1940. aasta detsembris 16 aasta vanuses ÜLKNÜ liige. Kui algas sõda, astus ta hävituspataljoni ja osales lahingutes Eestis. Seejärel töötas ta Nõukogude Liidu tagalas. Eesti taasokupeerimisel suunati ta komsorgina tööle Ravila valda.

1945. aastal saadeti ta parteiaktiivi kursustele, seejärel propagandakursustele. 1957. aastal lõpetas ta kaugõppe teel NLKP KK juures asuva Kõrgema Parteikooli, kus alustas õppimist 1952. aastal.

1962. aastal suunati Ruustalu tööle EKP Viljandi Rajoonikomitee esimeseks sekretäriks ja sama aasta lõpul valiti ta EKP Viljandi Tööstusliku Tootmise Komitee esimeseks sekretäriks (1962–1965). Aastatel 1965–1973 töötas ta Viljandi Rajooni TSN Täitevkomitee esimehena.

Oskar Ruustalu suri 2003. aastal ja maeti Tallinnas Metsakalmistule.

## Viited
Rahunõukogu

**Rahunõukogu** (inglise keeles *Board of Peace*) on Ameerika Ühendriikide presidendi Donald Trumpi poolt asutatud rahvusvaheline organisatsioon. Selle eesmärk on edendada rahuvalvet, ÜRO Julgeolekunõukogu andis Rahunõukogule resolutsiooniga 2803 voli resolutsiooni ellu viia. Ettepanek organisatsiooni loomiseks tehti septembris 2025 ning see kutsuti ellu jaanuaris 2026 Maailma Majandusfoorumil.

Resolutsiooniga 2803 kutsuti organisatsioon aitama Gaza sektorit pärast sõda koos Gaza Valitsemise Rahvusliku Komiteega üles ehitama ning anti luba saata kohale ajutine rahuvalveüksus. Rahunõukogu-vastased on märkinud, et Trumpi loodud organisatsioonil on vähe ühist resolutsiooniga 2803 ette nähtuga ning et see on pigem Trumpi-keskne liikmemaksuga klubi kui Gazaga tegelev organisatsioon. Eksperdid on ka maininud, et Trump loodab luua alternatiivi ÜRO Julgeolekunõukogule, kuna Rahunõukogus on vetoõigus ainult temal. Kutse organisatsiooni said umbes 60 riiki, kellest nõukogu harta on allkirjastanud umbes 20. Vähesed riigijuhid on avalikult kutse vastu võtnud või kinnitanud liikmemaksu tasumist.

## Rahunõukogu harta allkirjastanud riigid
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vaata ka
* Donald Trumpi ettepanek Gaza sektori ülevõtmiseks
* Iisraeli-Palestiina rahuprotsess

## Viited

## Välislingid
* Rahunõukogu Twitteris
* Rahunõukogu harta (inglise keeles)
Rahvusvaheline Lennukaubaveo Assotsiatsioon

**Rahvusvaheline Lennukaubaveo Assotsiatsioon** (*International Air Cargo Association (TIACA***)** on lennukaubavedudega tegelevaid lennuvedajaid ja nende partnereid ühendav rahvusvaheline katusorganisatsioon. TIACA esindab lennukaubaveo tarneahela kõiki segmente. TIACA asutati 1990 aastate algul peakorteriga  USA-s, Miamis. 

TIACA toetab, informeerib ja ühendab ettevõtteid ja organisatsioone arendamaks tõhusaid, unifitseeritud ja ühendatud kaubavedusid lennukitega üleilmselt, rõhutades lennukaubavedude olulisust ja sellest saadavat kasu. TIACA aitab kujundada oma liikmete ühiseid poliitikaid, esindab oma liikmete ja valdkonna huve ning töötab välja globaalses ulatuses kehtivaid standardeid. Organisatsiooni tähtis ülesanne on teavitada nii oma liikmeid kui ka laiemat avalikkust lennukaubavedude olulisusest ning valdkonna majanduslikust ja tehnoloogilisest arengust. 

TIACA peamised strateegilised eesmärgid on järgmised:

* Laiendada ligipääsu turgudele läbi piirangute vähendamise või kaotamise, mis puudutab lennuõigusi.
* Tuvastada riikides kehtestatavaid seadusi, mis võiksid suurendada lennukaubavedude kulusid ning mõjutada negatiivselt selle toimimise kvaliteeti. Püütakse takistada taoliste seaduste rakendamist.
* Toetada turvameetmete rakendamist ja arendamist viisil, et lennusaadetiste liikumine ei oleks takistatud või häiritud.
* Luua ja toetada strateegiaid, mis rõhutavad lennukaubaveo olulisust maailmamajanduse arengus ning valdkonna pühendumist keskkonnasäästlikule     tegutsemisele.
2025. aasta Ameerika Ühendriikide – Venemaa tippkohtumine

**2025. aasta Ameerika Ühendriikide – Venemaa tippkohtumine** (ka **Trumpi ja Putini kohtumine Alaskal**) oli Ameerika Ühendriikide presidendi Donald Trumpi ja Venemaa presidendi Vladimir Putini tippkohtumine 15. augustil 2025 Elmendorf–Richardsoni sõjaväebaasis Anchorage'is Alaskal Ameerika Ühendriikides. Kohtumise põhiteema oli käimasolev Vene-Ukraina sõda. Kohtumine lõppes ilma ametliku leppeta, kuid Trump vihjas hiljem, et edaspidi on sõja lõpetamiseks vaja Ukrainal territooriume loovutada.

See oli esimene kord kui Putin mõnda Lääneriiki kutsuti pärast täiemahulise sõja algust 2022. aasta veebruaris. Putini kohta oli Rahvusvahelise Kriminaalkohtu vahistamismäärus sõjakuritegude eest, aga Ameerika Ühendriigid ei ole Rahvusvahelise Kriminaalkohtu liige. See oli esimene kord, kui Venemaa president külastas visiidil Ameerika Ühendriikide sõjaväe taristut. Ühtlasi oli see esimene Trumpi ja Putini kohtumine pärast Trumpi tagasivalimist aastal 2024, nende esimene kohtumine presidentidena pärast 2019. aasta G-20 tippkohtumist Osakas, nende esimene tippkohtumine pärast 2018. aasta tippkohtumist Helsingis ning esimene Ameerika Ühendriikide ja Venema presidendi kohtumine pärast 2021. aasta tippkohtumist Genfis (kui Ameerika Ühendriikide president oli veel Joe Biden). See oli Putini esimene visiit Ameerika Ühendriikidesse aastast 2015, kui ta osales ÜRO Peaassamblee 70.-l istungjärgul New Yorgis. See oli ka esimene kord kui Ameerika Ühendriigid võõrustasid Venemaa presidenti pärast Putini ja George W. Bushi kohtumist 2007. aastal Maine'is.

## Vaata ka
* Ameerika Ühendriikide – Venemaa kohtumine Saudi Araabias 2025. aasta veebruaris
* 2025. aasta Trumpi-Zelenskõi kohtumine Ovaalkabinetis
* Valge Maja mitmepoolne kohtumine Ukraina teemadel augustis 2025
* Pingelõdvendus
* Vene-Ukraina sõja rahuläbirääkimised
* Trumpi teise administratsiooni välispoliitika
* Ameerika Ühendriigid ja Venemaa sissetung Ukrainasse
* Venemaa ja USA tippkohtumiste loend

## Viited
Esindajatekoda (Jaapan)

**Esindajatekoda** (jaapani keeles 衆議院, *Shūgiin*) on Jaapani parlamendi alamkoda (ülemkoda on Nõunikekoda). Esindajatekotta kuulub 465 saadikut, kes valitakse neljaks aastaks. Esindajatekojal on Nõunikekojast rohkem võimu, see saab ülemkoja poolt antud seaduseid kahekolmandikulise häälteenamusega vetostada.

2024. aasta valimised võitis Liberaaldemokraatlik Partei koos oma koalitsioonipartneri Kōmeitōga. Saadi 215 kohta ehk enamusest jäi puudu 18 mandaati.

## Vaata ka
* Kokkai
* Nõunikekoda
* Jaapani Esindajatekoja valimisringkondade loend
* Jaapani Esindajatekoja liikmete loend
* Jaapani Esindajatekoja esimees
* Sekihairitsu

## Viited

## Välislingid
* Koduleht
2026. aasta Jaapani üldvalimised

**2026. aasta Jaapani üldvalimised** olid üldvalimised Jaapanis 8. veebruaril 2026. Valiti kõik 465 parlamendi alamkoja liiget.

Valimised toimusid neli kuud pärast peaminister Sanae Takaichi ametiaja algust. Ta sai peaministriks kui võitis oktoobris 2025 Liberaaldemokraatliku Partei esimehe valimised ning moodustas koalitsiooni Innovatsiooniparteiga.

Valimised võitis Liberaaldemokraatlik Partei, mis sai absoluutse enamuse, 316 kohta esindajatekojas.

## Viited
Ameerika Ühendriikide Tolli- ja Immigratsioonikontrolliamet

**Ameerika Ühendriikide Tolli- ja Immigratsioonikontrolliamet** (inglise keeles *United States Immigration and Customs Enforcement* (**ICE**)) on Ameerika Ühendriikide riigiamet. See kuulub Sisejulgeolekuministeeriumi haldusalasse. ICE ülesanded on kriminaaluurimiste läbiviimine, immigratsiooniseaduste jõustamine, riikliku julgeoleku tagamine ja avaliku korra kaitsmine. Amet loodi aastal 2002 pärast 11. septembri terrorirünnakuid. ICE loomisega ühendati Immigratsiooniameti ja Tolliameti ülesanded.

ICE-l on kontorid üle riigi ning suuremates Ameerika Ühendriikide saatkondades välismaal. ICE töötajad (eriagendid ja ametnikud) ei tegele piirivalvega, see ülesanne on tolli- ja piirivalveametil ja rannavalvel.

Tolli- ja Immigratsioonikontrolliamet on president Donald Trumpi ametiaegadel sattunud mitmete skandaalide keskmesse. Trumpi range immigratsioonipoliitika raames sai ICE-st Ameerika Ühendriikide ajaloo suurim ja kõige paremini rahastatud föderaalne õiguskaitseorgan. ICE tegevus on tekitanud küsimusi selle seaduslikkuse kohta. Immigratsiooniametnikud kannavad ülesandeid täites tihti maske ja tsiviilrõivaid ning kasutavad tsiviilautosid. Meeleavaldused ICE tegevuse vastu puhkesid nii aastal 2018 kui 2025. Äärmuslikumad ICE-vastased on pärast ameti laienemist nimetanud seda militariseerunud politseiks, salapolitseiks ja paramilitaarorganisatsiooniks ning kutsunud valitsust üles ametit laiali saatma.

ICE-l ei ole aastast 2017 olnud Senati poolt kinnitatud direktorit.

## Vaata ka
* Varjupaiga ostlemine
* Diplomatic Security Service
* Drug Enforcement Administration
* Federal Air Marshal Service
* United States Federal Protective Service
* Föderaalne korrakaitse Ameerika Ühendriikides
* Vägivalla monopol
* United States Border Patrol
* United States Customs and Border Protection
* Ameerika Ühendriikide Kodakondsus- ja Immigratsiooniteenistus
* Ameerika Ühendriikide Marssaliteenistus
* Ameerika Ühendriikide Salateenistus

## Viited

## Välislingid
* Koduleht
America First

**America First** (inglise keelest *Ameerika ennekõike*) on põhimõte Ameerika Ühendriikide poliitikas sättida sise- ja välispoliitika ajamisel Ameerika Ühendriikide huvid muust ettepoole. Sellega kaasneb tavaliselt interventionismivastasus, Ameerika rahvuslus ja majanduslik protektsionism.

Termini võttis kasutusse president Woodrow Wilson 1916. aasta valimiskampaania ajal, kui lubas jätta riigi esimeses maailmasõjas neutraalseks. Interventsionismivastasem hoiak süvenes sõdadevahelisel perioodil, näiteks America First Committee näol, kes tegi lobitööd teise maailmasõtta sekkumise vastu.

Poliitika America First taaselustas sajand pärast selle tekkimist president Donald Trump, kes pani rõhu Ameerika Ühendriikide taandumisele rahvusvahelistest lepetest ja organisatsioonidest.

## Vaata ka
* Ameritsentrism
* Ameerika erandlikkus
* Ameerika viis
* Make America Great Again
* Neonatsionalism

## Viited
Diklofenak

**Diklofenak** on mittesteroidne põletikuvastane ravim (NSAID), mida kasutatakse valu, põletiku ja palaviku leevendamiseks. Seda kasutatakse laialdaselt selliste seisundite ravis nagu liigesevalu (nt artriit), lihasvalu, migreen, operatsioonijärgne valu ja muud põletikulised haigused.
Kaitseliidu ülem

**Kaitseliidu ülem** on Kaitseliidu juht, kes vastutab organisatsiooni juhtimise, koostöö, eelarve, arengukava ja riigivara haldamise eest ning esindab Kaitseliitu seadusega määratud ulatuses. Ta allub Kaitseväe juhatajale.

Ülema nimetab ametisse ja vabastab ametist Eesti valitsus kaitseministri ja Kaitseväe juhataja ettepanekul, kuulates seejuures ära Kaitseliidu Vanematekogu arvamuse.

## Viited
Johannes Võlumägi

**Johannes Võlumägi** (27. märts 1930 Kodasoo – 17. märts 2002) oli Eesti NSV kohaliku võimu tegelane.

1955. aastal lõpetas ta Eesti Põllumajanduse Akadeemia ning asus agronoomina tööle Räpina rajooni Kuldtähe kolhoosi, kust järgmisel aastal viidi üle sama rajooni Orava masinatraktorijaama peaagronoomi kohale. 1957. aastal võeti ta NLKP liikmeks. Aastatel 1958–1961 oli ta Olustvere Põllumajandustehnikumi direktor.

1961. aastal valiti Võlumägi Viljandi Rajooni TSN Täitevkomitee esimehe asetäitjaks ning veidi hiljem Viljandi Territoriaalse Kolhoosi- ja Sovhoositootmise Valitsuse juhatajaks. Oli aastatel 1961–1962 lühikest aega Viljandi rajooni täitevkomitee esimehe kohusetäitja.

1965. aastal lõpetas ta Moskvas NLKP KK juures asuva Kõrgema Parteikooli. Seejärel töötas ta EPA-s parteikomitee sekretärina (1965–1968). Hiljem oli Lahmuse sovhoosi direktor. 1991. aastal siirdus ta pensionile.

Johannes Võlumägi suri 2002. aastal ja maeti Suure-Jaani kalmistule.

## Viited

## Välislingid
*Johannes Võlumägi. Foto. ajapaik.ee
Rolf Singer

**Rolf Singer** (23. juuni 1906 Schliersee – 18. jaanuar 1994 Chicago) oli Saksa mükoloog.

Tema järgi on nimetatud seeneperekond *[[Singerocybe]]*.
Terradyne Armored Vehicles Gurkha

**Terradyne Armored Vehicles Gurkha** on Kanada soomusauto. Seda toodab Ontarios asuv ettevõte Terradyne Armored Vehicles Inc. Gurkha on ehitatud Ford Super Duty kerele.

## Kasutajad
* 
* 
* 
* 
* 
* 
* 
* 
* 
* 
*  Süüria Demokraatlikud Jõud
* 

### Endised
* 
*
Peeter Laaban

**Peeter Laaban** (11. september 1921 Mäksa vald – 1. november 2010 Viljandi) oli Eesti NSV kohaliku võimu tegelane.

Mõisatöölise perekonnas sündinud Laaban lõpetas 1936. aastal Mäksa vallas 6-klassilise algkooli. Aastatel 1939–1940 teenis ta Eesti sõjaväes. Pärast juunipööret jätkas ta teenistust Punaarmees ja osales Suures Isamaasõjas. 1945. aastal võeti ta ÜK(b)P liikmeks. Pärast demobiliseerumist 1946. aastal võeti ta tööle EK(b)P Tartumaa Komiteesse  agitatsiooni ja propaganda osakonna instruktorina. 1949. aastal lõpetas ta EK(b)P Keskkomitee Vabariikliku Parteikooli. 

Laaban oli aastatel 1956–1959 EKP Abja Rajoonikomitee 1. sekretär, 1959–1961 Abja Rajooni TSN Täitevkomitee esimees ja 1961–1962 Viljandi Rajooni Riikliku Kokkuostu  Inspektsiooni peainspektor. Aastatel 1958–1960 oli ta EKP Keskkomitee liikmekandidaat. 

1962. aasta aprillis valiti Laaban Viljandi Rajooni TSN Täitevkomitee esimeheks. Vabanes sellelt ametikohalt 28. detsembril 1964. Oli 1964. aastal EKP Viljandi Rajoonikomitee liige ja 1961–1965 Viljandi Rajooni TSN liige. 

Peeter Laaban suri 2010. aastal 89 aasta vanuses ja maeti Viljandi Metsakalmistule.

## Viited
Jaan Sarapuu

**Jaan Sarapuu** (5. september 1933 Tartu – 12. aprill 2024) oli Eesti NSV juhtiv riigiametnik ja kohaliku võimu tegelane.

Töölise perekonnas sündinud Sarapuu lõpetas 1952. aastal Tartu 6. Keskkooli ja 1958. aastal Eesti Põllumajanduse Akadeemia zootehnikuna. Lisaks omandas ta 1967. aastal kõrgema parteilise hariduse Moskvas NLKP Keskkomitee juures asuvas Kõrgemas Parteikoolis.

1967. aastal suunati Sarapuu EKP Keskkomitee parteiorganisatsioonilise töö osakonna inspektoriks. Sellel ametikohal töötas ta kuni valimiseni Viljandi Rajooni TSN Täitevkomitee esimeheks 28. juunil 1973. Aastatel 1975–1980 kuulus ta Eesti NSV Ülemnõukogu IX koosseisu. 

Aastatel 1978–1983 oli ta ENSV varumisministri asetäitja. Pärast taasiseseisvumist töötas ta aastatel 1991–1992 Eesti Maapangas majandusjuhatajana.

Sarapuu pälvis Nõukogude okupatsioonivõimudelt Punalipu ordeni.

## Viited
Kanapee

:*Võileiva kohta vaata artiklit [[Kanapee (toit)]].*

**Kanapee** on väike kõrgendatud peatsiga lamamisdiivan. Kanapeele mahub tavaliselt istuma kolm inimest, see tekkis 18. sajandi Prantsusmaal.

## Viited
Majanduse eritsoon

**Majanduse eritsoon** (inglise *special economic zone; SEZ*) on geograafiline piirkond, kus kehtivad riigi tavapärastest majandusregulatsioonidest leebemad regulatsioonid. Majanduse eritsoonide kategooriasse kuuluvad erinevad tsooniliigid, nagu vabakaubandustsoonid *(FTZ)*, ekspordiks töötlemise tsoonid *(EPZ)*, vabatsoonid *(FZ)*, ja vabasadamad. Majanduse eritsoonide loomise peamiseks eesmärgiks on soodsate tingimuste loomine välisinvesteeringute tegemiseks riiki. 

**Vabakaubandustsoon** (inglise *free trade zone; FTZ*) on tollikontrolli all olev piirkond (tsoon) sadama või lennujaama läheduses, kus hoiustatakse kaupu kolmandatesse riikidesse edasisaatmise ja/või maaletollimise ootel. Tegemist on riigi territooriumiga, mis on eraldatud selle tolliterritooriumist ja kus ladustatakse kaupa väljaveoks riigist või edaspidiseks töötlemiseks. Vabakaubandustsoonides tegutsevad enamasti tootmisettevõtted, mis töötlevad imporditud tooraineid, materjale ja komponente ning ekspordivad väärindatud tooteid kolmandatesse riikidesse. 

**Vabatsoone** (inglise *free zone; FZ*) luuakse eesmärgiga muuta äritegevus riigis atraktiivseks soodustamaks riiki välisinvesteeringute tegemist. Vabatsoon on liidu tolliterritooriumi osa, mis on eraldatud muust tolliterritooriumist püsiva piirdega ning millel on nõuetekohased sisse- ja väljapääsud. Vabatsoonid toimivad tolliladude osas rakendatavate põhimõtete alusel. 

**Vabasadam** (inglise *free port; FP*) on sadama territoorium (või osa sellest), kus on kehtestatud tolli erirežiim. Vabasadamasse võib tollivabalt vedada meritsi kaupu, neid seal ladustada, sorteerida ja ümber pakendada. Vabasadam on muust territooriumist eraldatud (tarastatud) ja on tolli järelevalve all. 

## Viited
Harmoniseeritud kodeerimissüsteem

**Harmoniseeritud kodeerimissüsteem** (inglise *harmonized tariff code system*) on rahvusvaheline kaupade kodeerimissüsteem ja kaubaartiklite loetelu, mis teeb võimalikuks, et kõik rahvusvahelises kaubanduses osalevad osapooled kasutavad ühesugust kaupade eristamise ja liigitamise süsteemi erinevate dokumentide koostamiseks, maksude rakendamiseks ja statistilise kontrolli võimaldamiseks. Numbrilised kaubakoodid kirjeldavad kõiki Rahvusvahelise Tolliorganisatsiooni *(World Customs Organization; WCO)* liikmesriikide poolt rahvusvahelises kaubanduses kasutatavaid kaubaartikleid. 

Kaubakood tuleb kauba sissetoomisel ja väljaviimisel tollideklaratsioonil alati deklareerida. Kaubakood on seotud kauba tolli-, aktsiisi- ja käibemaksuga maksustamisega, kuid seda kasutatakse ka impordi- ja ekspordipiirangute ning päritolureeglite rakendamisel, statistika koostamisel jms. Kõikidele olemasolevatele kaupadele on võimalik määrata kaubakood. 

**Harmoniseeritud tootekood** (inglise *harmonized tariff code*) on täpse kirjeldusega, kaubaartiklile omistatav rahvusvahelise tooteklassifikatsiooni süsteemi kood. Euroliidu liikmesriikides kehtiv integreeritud kaubaartiklite tariifisüsteem **TARIC** on ühendatud rahvusvahelise kaupade harmoniseeritud kodeerimissüsteemi ja kaupade loeteluga. Euroliidu tolliterritooriumile kolmandatest riikidest imporditud kaupadelt tasutakse tollimaksud vastavalt ühtse tollitariifistiku TARIC poolt ette nähtud maksumääradele. 

Rahvusvaheline kaubandus oleks mõeldamatu, kui riigid ei kasutaks kaubagruppide tuvastamiseks kaubaartiklite eristamiseks ja neile vajadusel tollitariifide rakendamiseks teatud ühtset süsteemi. Kaubakoodid on esitatud loendina kaupade nomenklatuuris. Kasutusel on kolm kaubakoodide nomenklatuuri – Harmoniseeritud Süsteemi nomenklatuur **(HS)**, Euroliidu kombineeritud nomenklatuur (KN) ja TARIC nomenklatuur. Kaubakoodi määramist nomenklatuuris nimetatakse kauba tariifseks klassifitseerimiseks. 

## Viited
Richie Beirach

**Richard Alan Beirach** (23. mai 1947 New York – 26. jaanuar 2026 Worms, Saksamaa) oli Ameerika Ühendriikide džässpianist, helilooja ja muusikapedagoog. Ta kuulus mõjukamate kaasaegse džässpianistide hulka ning oli tuntud eeskätt oma väljendusrikka klaverimängu ja pikaajalise koostöö poolest saksofonisti Dave Liebmaniga.

Beirach alustas klaveriõpinguid varases lapsepõlves ning omandas hariduse nii klassikalise muusika kui ka džässi alal. Ta õppis muu hulgas Lennie Tristano juhendamisel ning omandas magistrikraadi Manhattan School of Musicis. Tema varast loomingut mõjutasid nii modernne džäss kui ka 20. sajandi klassikaline muusika.

1970. aastate alguses alustas Beirach professionaalset muusikukarjääri, tehes koostööd mitmete tuntud džässmuusikutega, sealhulgas Stan Getzi ja Chet Bakeriga. Tema olulisem loominguline partnerlus kujunes Dave Liebmaniga, kellega ta tegutses ansamblites Lookout Farm ja Quest ning salvestas hulgaliselt duo- ja ansambliplaate.

Beirachi muusikalist käekirja iseloomustasid keerukas harmooniline keel, lüüriline väljenduslaad ja improvisatsiooniline lähenemine. Ta salvestas üle 60 albumi nii oma nime all kui ka koostöös teiste muusikutega. Tema tuntumad tööd on varajane trioalbum "Eon" (1974) ning mitmed ECM-plaadifirma väljaanded. Mitmeid tema heliteoseid, sealhulgas "Leaving" ja "Elm", on sageli esitatud ja salvestatud ka teiste muusikute poolt.

2000. aastate alguses kolis Beirach Saksamaale, kus ta töötas Leipzigi Muusika- ja Teatriülikoolis džässklaveri professorina.

Richie Beirach suri 26. jaanuaril 2026 78-aastaselt pärast pikaajalist haigust.

## Viited
Prill-ööhaigur

**Prill-ööhaigur** (*Calherodius leuconotus*) on haigurlaste sugukonda kuuluv linnuliik.

## Välimus
Prill-ööhaigur on 50–55 cm pikk.

Selg ja saba on mustad, seljal on pikad valged ilusuled. Pealtiiva kattesuled on pruunid, hoosuled hallid. Kael ja kõht on pruunid. Pea on must, silma ümbrus on valge. Silmad on kollased, valjasriba on rohekaskollane. Nokk on must, nokatüvik on kollane. Jalad on rohelised või kollased.

Noorlinnud on pruuni-valgekirjud.

Udusulis pojad on oliivipruunid. Nokk ja jalad on rohekashallid.

Sarnaneb välimuselt noore ööhaigruga, kuid prill-ööhaigur on väiksem, tema pea on suurem ja seljal on valge laik.

## Levik
Prill-ööhaigrud elavad Sahara-taguses Aafrikas.

Elavad metsades ojade ääres, jõgedes asuvatel saartel, padurate ja järvede ääres, mangroovides ning roostikes, harva ka kuivemates kohtades. Tavaliselt on nad pelglikud, kuid Kirde-Gabonis elavad vahel inimasustuse lähedal.

## Toitumine
Prill-ööhaigrud toituvad kaladest, kahepaiksetest, limustest, koorikloomadest ja putukatest.

Toituvad öösel. Toitu otsides seisavad paigal või kõnnivad aeglaselt. Toituvad üksi või paarides.

## Pesitsemine
Prill-ööhaigrud pesitsevad üksikult. Okstest või pilliroost ehitatud pesa on 25–30 cm lai. Võivad pesitseda puu või põõsa otsas, roostikus või koopas. Tavaliselt asub pesa veest kuni 1 m kaugusel.

Lõuna-Aafrika vabariigis pesitsevad juulist jaanuarini ja märtsist aprillini, Keenias maist juunini, Nigeerias septembrist oktoobrini. Tavaliselt munevad ühe kurna, vahel kaks. Kurnas on 2–3 helerohelist muna mõõtmetega 45,7 × 35,1 mm. Haudevältus on 24–26 päeva. Pojad saavad lennuvõimeliseks 6–7-nädalaselt.

## Viited

## Välislingid
Prill-ööhaigur (perekond)

**Prill-ööhaigur** (*Calherodius*) on haigurlaste sugukonda kuuluv lindude perekond.

Perekonna ainus liik on prill-ööhaigur (*Calherodius leuconotus*).

Prill-ööhaigru lähim sugulane on bambuse-ööhaigur.

## Viited
Harri Raag

**Harri Raag** (10. juuli (vkj 28. mai) 1913 Haanja vald – 7. november 1990) oli Eesti NSV kohaliku võimu tegelane.

Ta lõpetas 1929. aastal algkooli Plaani külas. Õppis Võru ja Rakvere Õpetajate Seminaris. Pärast viimase sulgemist 1932. aastal jättis õpingud pooleli.

Alates 1932. aastast töötas Raag Rakveres August Marguse kroomnahavabrikus. Pärast juunipööret määrasid uued võimud ta 1940. aasta augustis Rakvere linnapeaks. Kui 1941. aasta jaanuaris loodi Rakvere Linna TSN Täitevkomitee, sai ta selle esimeheks.

Ta osales Suures Isamaasõjas. Pärast demobiliseerumist 1946. aastal määrati ta Tallinna Linna Keskrajooni TSN Täitevkomitee rahandusosakonna juhatajaks.

Aastatel 1949–1950 oli Raag Järvamaa TSN Täitevkomitee esimees, 1950–1961 Tartu Rajooni TSN Täitevkomitee esimees, 1961–1962 EKP Viljandi Rajoonikomitee esimene sekretär ja 1962–1963 EKP Viljandi Kolhoosi-Sovhoositootmise Valitsuse Komitee parteiorganisaator. Alates 1964. aastast oli ta taas EKP Viljandi rajoonikomitee esimene sekretär (kuni 1969). Kuulus Eesti NSV Ülemnõukogu VI ja VII koosseisu (1963–1971).

Harri Raag suri 1990. aastal ja maeti Tallinnas Metsakalmistule.

## Viited

## Välislingid
*Harri Raag. Foto (1969). ajapaik.ee
Lillakaspruun riisikas

**Lillakaspruun riisikas** (*Lactarius luridus*) on pilvikuliste sugukonda riisika perekonda kuuluv seeneliik. 

## Välislingid
*
Rein Elvak

**Rein Elvak** (21. detsember 1940 – 10. veebruar 2005) oli Eesti NSV meediajuht ja kohaliku võimu tegelane.

Ta on töötanud mäemeistrina Maardu Keemiakombinaadis ja vaneminsenerina Viljandi Metsakombinaadis. 1963. aastal astus ta NLKP liikmeks. Sai kõrgema parteilise hariduse NLKP Keskkomitee juures asuvas Kõrgemas Parteikoolis.

Aastatel 1978–1986 oli ta EKP Viljandi Rajoonikomitee esimene sekretär. 1981. ja 1986. aastal toimunud EKP kongressil valiti ta EKP Keskkomitee liikmeks.

Ta oli aastatel 1986–1989 Eesti Televisiooni peadirektor.

Ta kuulus Eesti NSV Ülemnõukogu X ja XI koosseisu (1980–1990).

Rein Elvak suri 2005. aastal ja maeti Tallinnas Metsakalmistule.

## Viited

## Välislingid
*Rein Elvak. Foto (1980). ajapaik.ee
Roe (perekonnanimi)

**Roe** on perekonnanimi.

Inglise keeles võib see sõna tähendada metskitse (*roe deer*).

Tuntud isikutest on seda perekonnanime kandnud

*Alban Roe (1583–1642), Inglise katoliku märter ja pühak
*Alliott Verdon Roe (1877–1958), Inglise lennuduspioneer ja lennukitööstur, Avro asutaja
*Francis Asbury Roe (1823–1901), USA sõjaväelane
*Garrett Roe (sündinud 1988), USA jäähokimängija
*Gordon Roe (1932–1999), Briti anglikaani vaimulik, Huntingdoni piiskop
*Thomas Roe (surnud 1642), Inglismaa diplomaat ja poliitik

John Roe, Richard Roe ja Jane Roe on fiktiivsed nimed, millega võidakse tähistada tundmatuid isikuid (sealhulgas identifitseerimata laipu) või kohtuprotsessi osalisi.
Wellamo (laev 1927)

**S/S Wellamo** (1968. aastast *Oulutar* ja 1969. aastast *Örnen*) oli 1927. aastal ehitatud aurulaev, mis lammutati 1970. aastal.

Laeva tellis Suomen Höyrylaiva Osakeyhtiö (*Soome Aurulaeva Osaühing*) ja see oli ettevõtte laevastikus teine samanimeline laev (esimene Wellamo uputati 1916. aastal).

1965. aastal käivitati Tallinna–Helsingi laevaliin ning seda hakkasid teenindama Soome poolt Wellamo ja Eesti poolt Vanemuine.

Laev lammutati 1970. aastal. Küll aga anti kapteni kajut Soome Meremuuseumile ja taastati.

S/S Wellamo pikkus oli 80,01 meetrit, laius 12,23 meetrit ja süvis 5,24 meetrit. Laeva tonnaaž oli 1944 brutoregistertonni. Laeva kolmesilindrilise aurumasina võimsus oli 2190 hobujõudu ja see võimaldas laeval arendada kiirust kuni 13 sõlme.


I luokan tupakkasalonki, s-s Wellamo II. 1945. Suomen Merimuseo.jpg
Salonki aluksen peräosassa, s-s Wellamo II. 1927. Suomen Merimuseo.jpg
I luokan hytti, s-s Wellamo II. 1927. Suomen Merimuseo.jpg
III luokan hytti, s-s Wellamo II. 1927. Suomen Merimuseo.jpg
Saarnak (perekonnanimi)

**Saarnak** on eesti perekonnanimi.

Seda perekonnanime (Sarnak) on pandud Suuremõisa mõisavallas Pühalepa kihelkonnas Läänemaal. 2026. aasta 1. jaanuari seisuga on perekonnanimi Saarnak Eestis 36 mees- ja 37 naissoost isikul.

*Debora Saarnak (sündinud 2001), eesti ajakirjanik

## Vaata ka
*Saarnaki laid
Tollitransiit

**Tollitransiit** (inglise *customs transit*) on tolli järelevalve all oleva kauba vedu tolliterritooriumil printsipaali vastutusel või kauba transiitvedu, mis toimub tollitõkendiga kaitstud veokiga. Tollitransiidi tarvis vormistatakse vajalikud tolli- ja saatedokumendid ning kauba valdaja annab tollile nõutava tagatise. 

Tollitransiit on ühenduse tolliterritooriumil toimuva kauba vedu kolmandas riigis asetleidva tollideklareerimise korral või kaubasaadetise vedu sellisesse kohta Euroopa Liidu territooriumil, kust see viiakse edasi välisriiki ilma tolliprotseduure rakendamata. Transiit on hõlbustus, mida ettevõtjad saavad kasutada, et viia kaupa üle piiri või läbi territooriumide ilma selliseid makse maksmata, mida tuleks tasuda kauba territooriumile toomisel (või sealt välja viimisel), ning täita selle asemel ainult üks (lõplik) tolliformaalsus. 

Printsipaal (inglise *principal*) on füüsiline või juriidiline isik, kes on võtnud endale kohustuse kauba tollitransiitveo korraldamiseks lähtetollipunktist sihttollipunkti ning kellel on tagatis või kes on vabastatud tollile tagatise esitamisest. 

Transiitveo tegemiseks nõuab toll ekspedeerijalt tollitagatist. Kui veos jõuab sihtkohta EL territooriumil, peatatakse tollitransiit elektroonselt, pärast mida vabastab toll tagatise. Ekspedeerijad korraldavad kliendi kaupade tollitransiitvedusid kasutades selleks kas oma või kliendi antud tollitagatist. Tollitagatis (inglise *customs quarantee*) on tolli rahuldav rahalise kattega dokument tollivõlast tuleneva maksusumma tasumise tagamiseks. See on garantiidokument, mis kindlustab tollivõla tasumise. Tollitagatis võib olla sularaha sissemakse, käendaja võetud kohustus, hüpoteek jms. 

## Viited
Stanisław Ernest Denhoff

**Stanisław Ernest Denhoff** (ka **Dönhoff**; u 1673/7. september 1679 – 2. august 1728) oli Denhoffide aadlisuguvõsast pärit Poola-Leedu riigimees, sõjaväelane ja maaomanik, kes osales Põhjasõjas. 

Ta oli Połocki vojevood, Nowy Korczyni (Nowy Targi), Kałuszi, Kościerzyna, Lubochnia, Mozyrzi, Latowice ja  Żydekany staarost.

## Elulugu
Stanisław Ernest Denhoff sündis Chełmno kastellaani ning Pommeri vojevoodi Władysław Denhoffi ja Joanna Konstancja Denhoffi (sünninimega Słuszka) perekonda. 

1697. aastal sai Denhoff Leedu ülemjahimeistriks (*łowczy wielki litewski*). 1699. aastal osales ta August II Tugeva korraldatud suurel jahikäigul Annaberg-Buchholzi metsades, kus ta koos teiste suuraadlikega kokku ligi 800 metslooma tappis. 

1702. aasta 19. juulil toimunud Kliszówi lahingus juhatas ta Poola kaardiväge. 

August II toetajana nimetati ta Sandomierzi konföderatsiooni ülemaks. Oma ustavuse eest lootis ta Leedu suurhetmaniks saada, kuid see ametikoht läks 1709. aastal venemeelsele Ludwik Konstanty Pociejle, keda toetas Peeter I. Denhoff sai samal aastal Leedu välihetmaniks ning osales Poltava lahingus.

Kuigi Denhoff oli Augustis pettunud, jätkas ta võitlust Stanisław Leszczyński toetajate vastu. 1715. aastal moodustati Tarnogródi konföderatsioon, mis protesteeris August II absolutistlike valitsemismeetodite ja laialdase maksustamise vastu. Denhoff konföderatsiooniga ei liitunud, kuid soovitas kuningal aadlike nõudmised täita. 1717. aasta 1. veebruaril toimunud vaikne seim vihastas ka Denhoffi ning viis ta lõpuks Augusti vastaste hulka. 

Stanisław Ernest Denhoff suri 2. augustil 1728 ning on maetud oma perekonnale kuuluvasse kabelisse Jasna Góra kloostris. 

## Perekond
Stanisław Ernest Denhoff abiellus Joanna Denhoffiga. Pärast abikaasa surma 1716. aastal abiellus Stanisław 1724. aastal Adam Mikołaj Sieniawski tütre Maria Zofiaga. Pulmad toimusid Lvóvis, kuhu oli pidustuste jaoks rajatud kaks triumfiväravat ning männipuid istutatud. Denhoffi esimesest abielust sündis üks laps.

* Konstancja Denhoff (1716–1791). Mõjukas aadliproua. Abiellus Janusz Aleksander Sanguszko ning hiljem Józef Feliks Rogalińskiga. 

## Viited


### Kirjandus

* Wagner, Marek. *Kliszów 1702.* Varssavi: Bellona, 1994.
Tollidokumendid

**Tollidokumendid** (inglise *customs documents*) on erinevad deklaratsioonid (impordi- ja ekspordideklaratsioon, tollitransiidi deklaratsioon jms), kauba ostu-müügi arved, sertifikaadid, eriload, veodokumendid jne). Tollidokumente esitatakse kaupade tolliterritooriumile sisenemisel või väljumisel ning suunamisel kindlaksmääratud tollikäitlusviisile. Tollidokumendid esitatakse tollile tollieeskirjade täitmise käigus. 

**Ülddeklaratsioon** (inglise *summary declaration*) esitatakse tolliasutusele elektroonselt enne kindlaksmääratud riigi tolliterritooriumile sisenemist või sealt väljumist. Selle ülesandeks on maandada turva- ja julgeolekuriske. 

**Impordideklaratsioon** (inglise *import declaration*)  kui tolli poolt kauba importijalt nõutav dokument sisaldab informatsiooni imporditava saadetise kohta. Deklaratsioonis esitatakse andmed kauba müüja ja ostja kohta, saadetise lähtekoha, imporditavate tooteartiklite ja nende koguste ja väärtuse kohta, kirjeldatakse müüdavat kaupa ja vajadusel esitatakse muud asjakohast üksikasjalikku  informatsiooni. 

**Ekspordideklaratsioon** (inglise *export declaration*) kui tolli poolt nõutav dokument sisaldab informatsiooni eksporditava saadetise kohta. Deklaratsioonis esitatakse andmed kauba müüja ja ostja kohta, saadetise sihtkoha, eksporditavate tooteartiklite ja nende koguste ja väärtuse kohta, kirjeldatakse müüdavat kaupa ja vajadusel esitatakse muud asjakohast üksikasjalikku  informatsiooni. 

**Tolliväärtusdeklaratsioon** (inglise *customs value declaration*) esitatakse deklarandi poolt tollile kauba tolliväärtuse määramiseks. Tolliväärtuse deklaratsioon esitatakse koos vastava tollideklaratsiooniga. 

**Pro-forma arve** (inglise *pro-forma invoice*) tõendab äritehingu toimumist, kauba üleandmist või vastuvõtmist või siis teenuste osutamist ning kaupade ja teenuste hinda. Pro-forma arve ei pruugi olla aluseks kaupade eest tasumisel. 

**Faktuurarve** (inglise *invoice*) on põhidokument, mida kasutatakse kauba eest tasumisel ning sisaldab lisaks ostu-müügilepingu põhipunktidele ja kaubaga seotud informatsioonile ka tarne- ja makseteavet, mis on vajalik logistikateenuste osutajale (peamiselt ekspedeerijale) ja tollile. Faktuurarve on üldjuhul kauba tolliväärtuse määramise aluseks. 

**Päritolusertifikaat** (inglise *certificate of origin*) tõendab seejuures, et imporditavad kaubad on toodetud või töödeldud sertifikaadil märgitud riigis. 

## Viited
Tollitõkend

**Tollitõkend** (inglise *customs restraint*) on tolli (tolliametniku) õigus tõkestada teatud ajaks ligipääs kaubale, transpordivahendile, veoühikule või hoidlale (tolliladu).  

Tollil on õigus tagada kauba puutumatus plommi paigaldamisega või muul kujul. Enamkasutatavaks tõkestamisvahendiks on **tolliplomm** (inglise *customs seal)*. Tolliplomm on identifitseerimisvahend, mille tolliametnik paigaldab kaubale, pakendile või transpordivahendile kauba identifitseerimiseks ja/või puutumatuse tagamiseks. Tollitõkend peab olema paigaldatud nii, et seda rikkumata ega pakendile või transpordivahendile sissemurdmisjälgi jätmata ei ole kaubale juurdepääs võimalik. 

Numbri- ja/või tähekombinatsiooniga plommi kasutatakse ka kaitsmaks veoühikusse laaditud kaubasaadetist ja tuvastamaks lubamatut sisenemist veoühikusse. Plommid ja nende seerianumbrid on kasutatavad ühekordselt. Rikutud plommi korral tekib kahtlus, et lastiruumi uks on vahepeal avatud ja saadetis ei pruugi olla esialgses koosseisus. 

Plommi tootja poolt on sellele märgitud plommi number. Pärast veoühiku uste plommimist märgitakse plommi seerianumber veodokumentidele, mis võimaldab veoprotsessi igas etapis kontrollida, kas veoühikus olev kaubasaadetis on kaitstud sama plommiga, mis kinnitati ustele pärast saadetise pealelaadimist. 

## Viited
Milano linnapea

**Milano linnapea** (itaalia keeles *Sindaco di Milano*) on Itaalia linna Milano linnapea. Milano linnapea on alates aastast 2016 vasaktsentristlik parteitu Giuseppe Sala.

## Milano linnapeade loend
### Itaalia-eelne aeg (1807–1860)

### Itaalia Kuningriik (1860–1946)

### Itaalia Vabariik (1946–)
#### Linnavolikogu poolt valitud (1946–1993)

#### Otsevalimised (1993–)
Kadriann Kibus

**Kadriann Kibus** (sündinud 13. aprillil 1979 Tartus) on Eesti filmiprodutsent ja -režissöör. 

## Haridus
Ta on lõpetanud 1997. aastal Tallinna Üldgümnaasiumi ning õppinud aastatel 1997–1998 Tartu Ülikoolis avalikku haldust. 2003. aastal lõpetas ta Concordia Rahvusvahelise Ülikooli Eestis elektroonilise meedia erialal (BA) ning 2019. aastal Tallinna Ülikooli antropoloogia magistriõppes. 

## Töö
Koos abikaasa Sergo Kibusega asutas ta 2011. aastal filmistuudio Rebel Frame (varem Sabat Film OÜ), mis toodab anima- ja dokumentaalfilme.

Kadriann Kibus on Eesti Kinoliidu, Eesti Animatsiooni Liidu, Eesti Audiovisuaalautorite Liidu ja Eesti Dokumentalistide Gildi liige.

## Saavutused

* Kadriann Kibuse produtseeritud Eesti-Armeenia-Prantsusmaa-Belgia koostööfilm, segatehnikas dokumentaalne lühianimafilm "Lumi saadab meid" valiti 2025. aastal esimese Eesti filmina Cannes’i filmifestivali "La Cinef" võistlusprogrammi, kus film sai kolmanda koha (*ex aequo*). Film võitis Oscari-kvalifikatsiooni andnud Heart of Sarajevo for Best Short Film Sarajevo filmifestivali auhinna.
* Kibuse dokumentaalfilm "Muhu: Ätsed ja roosid" võitis 2014. aastal EstDocsi filmifestivali žürii auhinna.
* 2024. aastal kutsuti Kadriann Kibus osalema Cannes’i filmifestivali programmis "Cinéma de Demain – New Producers’ Room".

## Filmid

## Viited
Debitiiv

**Debitiiv** on kõneviisi kategooria liige, mille abil väljendatakse kohustatust. Seda esineb teiste seas läti, liivi, buduhhi ja malajalami keeles.

## Läti keel
Läti keeles väljendatakse kohustatust daativis nimisõnafraasiga ja liites oleviku kolmanda pöörde verbile prefiksi *jā-*. 'Mul on vaja minna' väljendub läti keeles lausega *Man* *jāiet.*
Jää jigger

**Jää jigger** (inglise keeles *ice jigger*) on kalapüügi abivahend mis liigub edasi, kui tõmmata nööri tagasi. Siis läheb jälle algasendisse. Selle leiutas 1912. aastal 
Kanada kalur Manitobas, et tõmmata kalavõrku ühest jääaugust teiseni. Triviaalne meetod selleks on kasutada pikka varrast, mille külge on kinnitatud nöör. Jää jiggeri asukohta nähakse läbi jää, kui jää on läbipaistev, teine võimalus on määrata asukohta heli järgi, mida jää jigger tekitab, selleks on kasutatud ka raadiosaatjat.

## Vaata ka
* Kalapüügivahendid

## Viited

## Välislingid
* How ice jiggers work Video jää jiggeri kasutamisest (inglise)
František Kotlaba

**František Kotlaba** (20. mai 1927 Vlastiboř – 11. juuni 2020 Praha) oli tšehhi botaanik ja mükoloog.

Tema järgi on nimetatud seente perekond *[[Kotlabaea]]* ja liik Kotlaba luiteseen.
Ühine julgeolekuala

**Ühine julgeolekuala** (inglise: *Joint Security Area*, korea: *공동경비구역*; lühend **JSA**; sageli ka Vaherahuküla või Panmunjom) on ainus osa Korea demilitariseeritud tsoonist (DMZ), kus Põhja- ja Lõuna-Korea sõjaväelased seisavad vastamisi. Mõlemad Koread kasutavad JSA-d diplomaatilisteks suheteks ning kuni 1991. aasta märtsini oli see ka Põhja-Korea ja ÜRO väejuhatuse (UNC) vaheliste sõjaliste läbirääkimiste koht.

JSA on alates selle loomisest 1953. aastal olnud arvukate sündmuste ja intsidentide toimumiskohaks, millest esimene oli sõjavangide repatrieerimine pärast vaenutegevuse lõppu üle nn. tagasipöördumise võimaluseta silla. Viimane tõsisem intsident toimus julgeolekualal 1984. aastal kui Nõukogude ülejooksiku tõttu puhkenud tulevahetuses hukkus kolm Põhja-Korea sõdurit ja üks Lõuna-Korea sõjaväelane. 2018. aastal leppisid Põhja- ja Lõuna-Korea ametnikud kokku JSA puhastamises kõikidest maamiinidest, relvadest ja valvepostidest. See viidi lõpule 25. oktoobril 2018 ja JSA-s on nüüd vaid 35 relvastamata turvameest ja 35 relvastamata Põhja-Korea sõjaväelast. Lisaks lepiti kokku, et edaspidi kasutatakse piirkonda peamiselt turismiatraktsioonina. 6. novembril 2018 teatati, et UNC annab ühise julgeolekuala peamised valveülesanded üle Põhja- ja Lõuna-Koreale.

## Viited
Curt O. Schaller

**Curt Oswald Schaller** (sündinud 22. juunil 1964 Münchenis) on saksa operaator, Steadicami operaator ja fotograaf. Ta on ka ARRI kaamera stabiliseerimissüsteemide arendaja ja disainer. 2025. aastal pälvis ta Oscari TRINITY 2 süsteemi kontseptsiooni, disaini ja arenduse eest.

## karjäär
1984. aastal alustas Schaller õpinguid kaameraassistendina ja seejärel operaatorina Bavaria filmi- ja televisioonistuudiotes.

Pärast koolitust töötas ta algselt stuudiooperaatorina, kuni 1990. aastate alguses spetsialiseerus rahvusvahelistele dokumentaalfilmidele. Alates 1990. aastate keskpaigast töötas Curt O. Schaller operaatorina seriaalides ja Steadicami operaatorina teleseriaalides, filmides, saadetes ja dokumentaalfilmides.

1990. aastate lõpus kasutas Schaller oma kogemusi kaameramehe ja Steadicami operaatorina, et töötada välja oma kaamera stabiliseerimissüsteemid, mis viisid 2001. aastal Sachtler/Vitec Videocomi Artemis seeriani. 2001. aasta NAB Show'l Las Vegases esitlusel oli tema väljatöötatud Artemis seeria maailma esimene modulaarne kaamera stabiliseerimissüsteem. Lisaks olid Artemis HD süsteemid tol ajal maailma esimesed täis-HD kaamera stabiliseerimissüsteemid.

2015. aastal töötas Curt O. Schaller koos inseneri dr Roman Foltyniga välja süsteemi (artemis) Trinity. See oli maailma esimene kaameraga stabiliseerimissüsteem, mis ühendas mehaanilise ja elektroonilise stabiliseerimissüsteemi.

2016. aasta aprillis kolis ta kogu oma Artemise tooteportfelliga Sachtler / Vitec Videocomist ARRI-sse, kus ta töötas kaamera stabiliseerimissüsteemide tootejuhina, et juhtida (Artemis) Trinity süsteemide edasist arendamist.

2025. aastal pälvis Curt O. Schaller Academy Scientific and Engineering Award  TRINITY 2 süsteemi kontseptsiooni, disaini ja arenduse eest.

Lisaks on ta alates 1998. aastast tegutsenud üle maailma aktiivselt Steadicami operaatorite koolitamise lektorina.

## Kaamera stabiliseerimissüsteemid
* ARRI ARTEMIS 2
* ARRI TRINITY 2

## Auhinnad
* 2016: Cine Gear Expo Technical Award ARRI (artemis) Trinity kaamera stabiliseerimissüsteemi arendamise eest
* 2016: cinecAward ARRI (artemis) Trinity kaamera stabiliseerimissüsteemi arendamise eest
* 2017: BIRTV Award ARRI (artemis) Trinity kaamera stabiliseerimissüsteemi arendamise eest
* 2025: Academy Scientific and Engineering Award Trinity 2 süsteemi kontseptsiooni, disaini ja arendamise eest

## Veebisait
* Curt O. Schaller, Oscari võitja: ARRI TRINITY 2

## Viited